அனைவரும் புரிந்துகொள்ளவேண்டும் என்று நான் விரும்பும் விஷயமிது: உங்கள் பக்தி எவ்விதத்திலும் உங்கள் தெய்வத்துடன் சம்பந்தப்பட்டது கிடையாது - அது உங்களுக்குள் தன்னிலை மாற்றம் ஏற்படுத்தவல்லது. உங்களை நீங்கள் மாற்றிக்கொள்வதற்கு உங்கள் பக்தியை எப்படி பயன்படுத்துவது என்று உங்களுக்குத் தெரியாவிட்டால், அது ஏமாற்றமாகிவிடும். மேலானது கீழானது, உயர்ந்தது தாழ்ந்தது, நல்லது கெட்டது என்று நீங்கள் எல்லாவற்றையும் பார்த்தால் நீங்கள் தெய்வீகத்தை ருசித்ததில்லை என்றே அர்த்தம். எதையும் மேலே வைத்துப் பார்க்காதீர்கள், எதையும் கீழே வைத்துப் பார்க்காதீர்கள். எல்லாவற்றுக்கும் முழுமையான கவனம் கொடுத்தால், ஒவ்வொன்றிலும் பிரம்மாண்டமான ஏதோவொன்று இருப்பதை கவனிப்பீர்கள். நான் ஒரு எறும்பைப் பார்த்தால், அந்தக் கணத்தில் அந்த எறும்பு தான் என்னுடைய இஷ்டதெய்வம்.